
ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΟΙΚΟΓΕΝΕΙΑΣ ΝΙΚΟΛΑΟΥ ΖΑΦΕΙΡΙΟΥ ΠΑΠΑ- 
ΝΙΚΟΛΑΟΥ-ΣΥΜΒΟΛΑΙΟΓΡΑΦΟΥ ΚΟΜΟΤΗΝΗΣ-ΠΝΕΥ- 
ΜΑΤΙΚΟΝ ΚΕΝΤΡΟΝ - ΜΟΥΣΕΙΟΝ - ΣΤΕΓΗ ΓΡΑΜΜΑ¬ 
ΤΩΝ ΚΑΙ ΤΕΧΝΩΝ ΚΟΜΟΤΗΝΗΣ» και κύρωση του Οργανι¬ 
σμού αυτού... 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Πολιτογράφηση του αλλοδαπού ΧΑΣΣΕΝ Αμπντέλ - Ουαχάμπ - 
Δημητρίου του Κασσέμ - Αχμέντ και άλλων 25 προσώπων. . 2 

Χαρακτηρισμός ως ιστορικού διατηρητέου μνημείου του «Παλατιού 
Τζανή» στο Σταυρό Ιθάκης. 3 

Παραχώρηση Κοινοχρήστων χώρων του συνοικισμού «Ραπεντώ- 
σας» στην Κοινότητα Ν. Μάκρης, Ν. Ανατ. Αττικής. 4 

Διόρθωση της 4357/π.ε/12.7.84 απόφασης του Νομάρχη Ανατ. 
Αττικής. 5 

Συγκρότηση Λιμενικής Επιτροπής λιμένα Κυλλήνης για την τριετία 

1988-1990. 6 

Κύρωση αναγκαστικού αναδασμού τμ/τος αγρ/τος «Χρυσόρραχη» 

Ν. Ιωαννίνων έτους 1985. 7 ■ 

Κύρωση αναδασμού αγροκτήματος Ζωοδόχου Πηγής Φαρσάλων, 

Ν. Λάρισας. 8 

Ακύρωση απόφασης που αφορά τη διενέργεια εκούσιου αναδασμού 
στο συγκρότημα Χαλκιάδων - Φαρσάλων Ν. Λάρισας. 9 

Ακύρωση απόφασης που αφορά τη διενέργεια εκούσιου αναδασμού 
στο αγρόκτημα Δελερίων, Ν. Λάρισας.10 

Ακύρωση απόφασης που αφορά τη διενέργεια εκούσιου αναδασμού 
στο αγρόκτημα Δομένικου Ελασσόνας, Ν. Λάρισας.11 

Συμμετοχή Κοινότητας Κρανέας στο Σύνδεσμο Ύδρευσης Δήμων 
Πρέβεζας - Φιλιππιάδας και λοιπών Κοινοτήτων Νομού Πρέβε¬ 
ζας· ·.12 

Προσαρμογή του Ο.Ε.Υ. της Κοινότητας Πηγαδίων, Ν. Ξάνθης. 13 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην αρ. πρ. ΔΒΜ ΟΙΚ.3500/Φ24-513/ 
ΑΜΕ/30.10.87 απόφαση χορήγησης άδειας μεταλλευτικών 
ερευνών στο Ν. Μαγνησίας.14 


ΔΙΑΤΑΓΜΑΤΑ 


(!) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΟΙΚΟΓΕΝΕΙΑΣ ΝΙΚΟΛΑΟΥ ΖΑΦΕΙΡΙΟΥ ΠΑΠΑΝΙ- 

ΚΟΛΑΟΥ - ΣΥΜΒΟΛΑΙΟΓΡΑΦΟΥ ΚΟΜΟΤΗΝΗΣ-ΠΝΕΥΜΑ- 

ΤΙΚΟΝ ΚΕΝΤΡΟΝ - ΜΟΥΣΕΙΟΝ - ΣΤΕΓΗ ΓΡΑΜΜΑΤΩΝ ΚΑΙ 

ΤΕΧΝΩΝ ΚΟΜΟΤΗΝΗΣ» και κύρωση του Οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 42868/12.11.1986 πράξη του συμβολαιογράφου 
Κομοτηνής Πλούταρχου Νικ. Ευστρατίου, όπως αυτή τροποποιήθηκε 
και συμπληρώθηκε με τις αριθ. 2363/23.1.1987, 2455/19.2.1987 
και 2754/3.7.1987 πράξεις της συμβολαιογράφου Κομοτηνής Πανα¬ 
γιώτας Στυλ. Γκιούρα, με την οποία ο Νικόλαος Ζαφ. Παπανικολάου 
σύστησε κοινωφελές ίδρυμα με την επωνυμία «ΙΔΡΥΜΑ ΟΙΚΟΓΕ¬ 
ΝΕΙΑΣ ΝΙΚΟΛΑΟΥ ΖΑΦΕΙΡΙΟΥ ΠΑΠΑΝΙΚΟΛΑΟΥ - ΣΥΜΒΟ¬ 
ΛΑΙΟΓΡΑΦΟΥ ΚΟΜΟΤΗΝΗΣ - ΠΝΕΥΜΑΤΙΚΟΝ ΚΕΝΤΡΟΝ - 
ΜΟΥΣΕΙΟΝ - ΣΤΕΓΗ ΓΡΑΜΜΑΤΩΝ ΚΑΙ ΤΕΧΝΩΝ ΚΟΜΟΤΗ¬ 
ΝΗΣ» και με έδρα την Κομοτηνή. 

2. Τις διατάξεις του άρθρου: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 10.11.1987 γνωμοδότηση του Συμβουλίου Εθνικών 
Κληροδοτημάτων. 

4. Την αριθ.Ύ. 1362Α/5.10.1987 απόφαση του Πρωθυπουργού, 
με την οποία ανατέθηκαν αρμοδιότητες στον Αναπληρωτή Υπουργό Οι¬ 
κονομικών Γεώργιο Πέτσο (ΦΕΚ 535/Β/5.10.1987). 

Με πρόταση της Υπουργού Πολιτισμού και του Αναπληρωτή Υπουρ¬ 
γού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΟΙΚΟΓΕΝΕΙΑΣ ΝΙΚΟΛΑΟΥ ΖΑΦΕΙΡΙΟΥ ΠΑΠΑ- 
ΝΙΚΟΛΑΟΥ - ΣΥΜΒΟΛΑΙΟΓΡΑΦΟΥ ΚΟΜΟΤΗΝΗΣ - ΠΝΕΥΜΑ¬ 
ΤΙΚΟΝ ΚΕΝΤΡΟΝ - ΜΟΥΣΕΙΟΝ - ΣΤΕΓΗ ΓΡΑΜΜΑΤΩΝ ΚΑΙ ΤΕ¬ 
ΧΝΩΝ ΚΟΜΟΤΗΝΗΣ», η οποία έγινε από το Νικόλαο Ζαφ. Παπανι- 
κολάου με την αριθ. 42868/12.11.1986 πράξη του συμβολαιογράφου 
Κομοτηνής Πλούταρχου Νικ. Ευστρατίου, όπως αυτή τροποποιήθηκε 
και συμπληρώθηκε με τις αριθ. 2363/23.1.1987, 2455/19.2.1987 
και 2754/3.7.1987 πράξεις της συμβολαιογράφου Κομοτηνής Πανα¬ 
γιώτας Στυλ. Γκιούρα. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Πολιτισμού και Οι¬ 
κονομικών και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση του νόμου τού¬ 
του. ** 

2. Κυρώνουμε τον οργανισμό διοίκησης και διαχείρισης του ιδρύμα- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επω¬ 
νυμία «ΙΔΡΥΜΑ ΟΙΚΟΓΕΝΕΙΑΣ ΝΙΚΟΛΑΟΥ ΖΑΦΕΙΡΙΟΥ ΠΑ- 
ΠΑΝΙΚΟΛΑΟΥ - ΣΥΜΒΟΛΑΙΟΓΡΑΦΟΥ ΚΟΜΟΤΗΝΗΣ - 
ΠΝΕΥΜΑΤΙΚΟΝ ΚΕΝΤΡΟΝ - ΜΟΥΣΕΙΟΝ - ΣΤΕΓΗ ΓΡΑΜ¬ 
ΜΑΤΩΝ ΚΑΙ ΤΕΧΝΩΝ ΚΟΜΟΤΗΝΗΣ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΟΙΚΟΓΕ¬ 
ΝΕΙΑΣ ΝΙΚΟΛΑΟΥ ΖΑΦΕΙΡΙΟΥ ΠΑΠΑΝΙΚΟΛΑΟΥ - ΣΥΜΒΟ¬ 
ΛΑΙΟΓΡΑΦΟΥ ΚΟΜΟΤΗΝΗΣ - ΠΝΕΥΜΑΤΙΚΟΝ ΚΕΝΤΡΟΝ - 
ΜΟΥΣΕΙΟΝ - ΣΤΕΓΗ ΓΡΑΜΜΑΤΩΝ ΚΑΙ ΤΕΧΝΩΝ ΚΟΜΟΤΗ¬ 
ΝΗΣ», που συστήθηκε από το Νικόλαο Ζαφ. Παπανικολάου με την 
αριθ. 42868/12.11.1986 πράξη του συμβολαιογράφου Πλούταρχου 
Νικ. Ευστρατίου, όπως αυτή τροποποιήθηκε και συμπληρώθηκε με τις 
αριθ. 2363/23.1.1987, 2455/19.2.1987 και 2754/3.7.1987 
πράξεις της συμβολαιογράφου Κομοτηνής Παναγιώτας Στυλ. Γκιούρα, 
αποτελεί νομικό πρόσωπο ιδιωτικού δικαίου και διέπεται από τις διατά¬ 
ξεις της παραπάνω συστατικής πράξης, του παρόντος οργανισμού του 
Α.Ν. 2039/39, όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Κομοτηνή. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του. 

Άρθρο 2. 

Σκοπός. 

1. Σκοπός του ιδρύματος είναι η δημιουργία στην πόλη της Κομοτη¬ 
νής ενός Ελληνικού Πνευματικού Κέντρου με διάφορες πολιτιστικές, 
καλλιτεχνικές και εθνικές δραστηριότητες που αποσκοπούν στη γνώση 
και μελέτη του Ελληνικού Πολιτισμού, ιδιαίτερα της βυζαντινής και με¬ 
ταβυζαντινής περιόδου, σε συνάρτηση με την Ορθόδοξη Ανατολική του 
Χριστού Εκκλησία, την πολιτειακή συγκρότηση του Βυζαντίου και του 
δημοσίου και ιδιωτικού βίου των Ελλήνων κατά τους έντεκα συνεχείς 
αιώνες του Βυζαντίου και μέχρι της αλώσεως της Κωνσταντινουπό¬ 
λεως, ως και τους αμέσως μετέπειτα χρόνους. 

Ειδικότερα το ως άνω Πνευματικό Κέντρο, κατά κύριο λόγο, σκο¬ 
πεύει στη δημιουργία: 

α) Μουσείου βυζαντινών και μεταβυζαντινών κειμηλίων και άλλων 
εκθεμάτων. 

β) Βιβλιοθήκης - Αναγνωστηρίου, που περιλαμβάνει βιβλία ιστορι¬ 
κού, φιλολογικού και φιλοσοφικού κυρίως περιεχομένου. 

γ) Εργαστηρίου, στεγασμένου σε κατάλληλες αίθουσες, για την ανά¬ 
δειξη και διάδοση της παραδοσιακής καλλιτεχνικής αγιογραφίας ξυλο¬ 
γλυπτικής και ψηφιδωτών, κατά αναλογία των χρησιμοποιουμένων τε¬ 
χνοτροπιών στο Άγιο Όρος και στον Ελληνικό Χώρο. 

δ) Κατάλληλων χώρων με τον απαραίτητο εξοπλισμό, για την ανά¬ 
πτυξη Ελληνικών Πολιτιστικών εκδηλώσεων (διαλέξεων, ομιλιών, συ¬ 
νεδρίων κ.λπ.) καθώς και Στέγης Γραμμάτων και Τεχνών για την άρ¬ 
τια προβολή και ανάπτυξη τόσο της Ελληνικής Πολιτιστικής κληρονο¬ 
μιάς, όσο και της σύγχρονης πνευματικής και καλλιτεχνικής δραστηριό¬ 
τητας. 

2. Η εκπλήρωση και επίτευξη των ως άνω σκοπών πραγματώνεται 
κατά τα λεπτομερέστερα στη συσταστική πράξη του ιδρύματος διαλαμ¬ 
βανόμενα και με τα πάσης φύσεως βυζαντινά και άλλα μουσειακά εκθέ¬ 
ματα και διάφορα κείμενα, όπως αυτά λεπτομερώς αναφέρονται σ’ αυτή 
και τα οποία αφιερώνονται από τον ιδρυτή στο ίδρυμα. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 5 
α) Ποσό σαράντα εκατομμυρίων (40.000.000) δραχμών, για την 
κάλυψη των εξόδων ανεγέρσεως των κτηριακών εγκαταστάσεων του 
πνευματικού κέντρου. 

β) Οικόπεδο αναπαλλοτρίωτο επιφάνειας 1.650 μ2, που βρίσκεται 
στην επικαλειφθείσα κοίτη του χειμάρρου Μπουκλουτζά και το οποίο 


παραχωρείται στο Ιδρυμα από το Δήμο Κομοτηνής, όπως λεπτομερώς 
εκτίθεται στην αριθ. 2455/19.2.1987 πράξη της συμβολαιογράφου 
Κομοτηνής Παναγιώτας Γκιούρα, για την ανέγερση των κτηριακών 
εγκαταστάσεων του ιδρύματος. 

γ) Διάφορα έπιπλα και σκεύη που εισφέρονται από τον ιδρυτή, 
δ) Διάφορα μουσειακά εκθέματα, κειμήλια και κείμενα, όπως αυτά 
αναφέρονται στη συστατική πράξη και τους καταλόγους της Δωδεκάτης 
Εφορίας Βυζαντινών Αρχαιοτήτων, που βρίσκονται συνημμένοι στην 
αριθ. ΥΠΠΟ/ΑΡΧ/Β2/021κ/30457/535/15.10.1987 Απόφαση 
του Υπουργείου Πολιτισμού, τα οποία επίσης εισφέρονται από τον 
ιδρυτή. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι- 
χείων. 

β) Οι τόκοι από τις καταθέσεις του σε Τράπεζας ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4. 

Διοίκηση. 

1. Το ίδρυμα διοικείται από εννεαμελές Διοικητικό Συμβούλιο που 
αποτελείται από τους: 

α) Μητροπολίτη Μαρωνείας και Κομοτηνής, ως Πρόεδρο, 
β) Νικόλαο Ζαφ. Παπανικολάου, Συμβολαιογράφο, ως ισόβιο Συ- 
μπρόεδρο. 

γ) Δήμαρχο Κομοτηνής. 

δ) Πρόεδρο του τμήματος των Νομικών Επιστημών του Δημοκρί- 
τειου Πανεπιστημίου Θράκης και ειδικότερα για την πρώτη τριετία τον 
Κώστα Μαυριά ή, εφόσον ιδρυθεί στο Πανεπιστήμιο Θράκης με έδρα 
την Κομοτηνή Φιλοσοφική Σχολή ή Βυζαντινολογίας, τον κάθε φορά 
Πρόεδρο αυτής (Καθηγητή). 

ε) Εισαγγελέα Πρωτοδικών Κομοτηνής, 
στ) Έφορο Αρχαιοτήτων Κομοτηνής. 

ζ) Αθανάσιο Βίτσα, Καθηγητή Θεολογίας Λυκείου Κομοτηνής, 
η) Ανδρέα Παριανό, Πολιτικό μηχανικό Κομοτηνής, 
θ) Κωνσταντίνο Ξενοδοχίδη, Πολιτικό Μηχανικό Κομοτηνής, ως τα¬ 
κτικά μέλη και αναπληρωματικά μέλη τους: 
α) Πρόεδρο Δικηγορικού Συλλόγου Ροδόπης, 
β) Πρόεδρο Ιατρικού Συλλόγου Ροδόπης, 
γ) Πρόεδρο Συλλόγου Διπλωματούχων Μηχανικών Ροδόπης, 
δ) Πρόεδρο Εμπορικού Συλλόγου Ροδόπης, 
ε) Πρόεδρο Εμπορικού και Βιομηχανικού Επιμελητηρίου Κομοτη¬ 
νής. 

στ) Πρόεδρο του Επαγγελματοβιοτεχνικού Επιμελητηρίου Κομοτη¬ 
νής. 

2. Η θητεία του Διοικητικού Συμβουλίου ορίζεται πενταετής, όπως 
επίσης και η θητεία του πρώτου Διοικητικού Συμβουλίου ορίζεται πε¬ 
νταετής. Δύο (2) μήνες πριν από τη λήξη της πενταετίας το εκάστοτε 
Διοικητικό Συμβούλιο αποφασίζει, σε ειδική συνεδρίαση, τον ορισμό 
νέων μελών του Διοικητικού Συμβουλίου προς αναπλήρωση τυχόν κε¬ 
νών θέσεων μελών του. 

3. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γενικό Γραμματέα, τον Τα¬ 
μία και τον Έφορο. 

4. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποίοδήποτε λόγο, κάποιου από τα 
μέλη του Διοικητικού Συμβουλίου, η κενή θέση συμπληρώνεται από τα 
αναπληρωματικά μέλη αυτού κατά την ως άνω σειρά προτεραιότητας 
και σε περίπτωση αποποίησης τούτων, από άλλο πρόσωπο με απόφαση 
των υπολοίπων μελών, σύμφωνα με τις διατάξεις της συστατικής πρά¬ 
ξης και του άρθρου 99 του Α.Ν. 2039/39. 

5. Το Διοικητικό Συμβούλιο συνεδριάζει κάθε μήνα και έκτακτα 
όποτε το ζητήσει ο Πρόεδρος ή τρία από τα μέλη του, με γραπτή αίτησή 
τους προς τον Πρόεδρο, πάντοτε όμως έπειτα από πρόσκληση του Προέ¬ 
δρου. 

6. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

8. Σε κάθε συνεδρίαση του Διοικητικού Συμβουλίου τηρούνται πρα- 
• κτικά, στα οποία καταχωρίζονται όλες οι αποφάσεις που λαμβάνονται 

από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα- 

< πάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

10. Ο Έφορος εποπτεύει και παρακολουθεί την εύρυθμη και αποτε¬ 
λεσματική λειτουργία των τμημάτων του ιδρύματος, σημειώνει τα κενά 
και τις ελλείψεις που παρουσιάζονται και εισηγείται στο Διοικητικό Συμ¬ 
βούλιο τον τρόπο αντιμετώπισης αυτών ως και όλων των άλλων ανα¬ 
γκών, παρακολουθώντας πάντοτε την ορθή εφαρμογή των διατάξεων 
του παρόντος οργανισμού, των αποφάσεων που λαμβάνει το Διοικητικό 
Συμβούλιο και εποπτεύει γενικά για την ευπρεπή εμφάνιση του όλου 
ιδρύματος, προκειμένου να εξασφαλισθεί η καλή λειτουργία αυτού. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Ροδό¬ 
πης) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και καλή 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

ε) Αποφασίζει, σε απολύτως αναγκαία περίπτωση και εφόσον δεν 
επαρκεί το υπό του Δήμου Κομοτηνής δωρούμενο ακίνητο, την αγορά 
συμπληρωματικής ιδιόκτητης στέγης. 

στ) Αποφασίζει για κάθε άλλο θέμα που αναφέρεται στο άρθρο επτά 
(7) παραγρ. (ε) και εφεξής της αριθ. 42868/12.11.1986 πράξης του 
Συμβολαιογράφου Κομοτηνής Πλουτάρχου Ευστρατίου. 

Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 
α) Εκπροσωπεί τούτο στα Δικαστήρια, στις Αρχές, καθώς και. στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
από αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει για αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 


Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Συ- 
μπρόεδρος όσο αυτός υπάρχει ή ο Αντιπρόεδρος και σε περίπτωση αποι - 
αίας ή κωλύματος τούτου, άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 7. 

Καθήκοντα Γεν. Γραμματέα. 

1. Ο Γενικός Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραίτη¬ 
τος από το Διοικητικό Συμβούλιο (λόγω ειδικών συνθηκών), να βοηθεί- 
ται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Καθήκοντα Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

βν) Καταθέτει τα έσοδα του ιδρύματος, σε ένα από τα πιστωτικά 
ιδρύματα που ορίζονται στο άρθρο 73 του Α.Ν. 2039/39, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Ενεργεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική Διαχείριση. 

1. Η Οικονομική Διαχείριση του ιδρύματος περιλαμβάνει ετήσια πε¬ 
ρίοδο. η οποία αρχίζει την 1η Ιανουάριου και λήγει την 31ή Δεκεμβρίου 
του ίδιου έτους. 

Κατ' εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο δωρητών -ευεργετών. 

ε) Βιβλίο - μητρώο μουσείου, που τηρείται σε δύο αντίτυπα και στο 
οποίο καταχωρούντ'αι όλα τα μουσειακά αντικείμενα και τα πάσης φύ- 
σεως κείμενα. 

στ) Βιβλίο - μητρώο υλικού (των υπολοίπων τμημάτων) του ιδρύμα¬ 
τος. 

ζ) Βιβλίο - μητρώο κτηματολογίου, που τηρείται σε δύο αντίτυπα και 
στο οποίο καταχωρούνται τα ακίνητα περιουσιακά στοιχεία του ιδρύμα¬ 
τος. 

η) Στελέχη, αριθμημένων διπλοτύπτων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11. 

Τροποποίηση Οργανισμού. 

Ο Οργανισμός του ιδρύματος, εκτός των διατάξεων που αναφέρονται 
στους σκοπούς του ιδρύματος, μπορεί να τροποποιηθεί ή να συμπληρω¬ 
θεί με Προεδρικό Διάταγμα, σύμφωνα με τις διατάξεις των άρθρων 98 
του Α.Ν. 2039/39 και 110 και 119 του Αστικού Κώδικα, ύστερα από 
πρόταση του ιδρυτή εφόσον βρίσκεται στη ζωή ή του Διοικητικού Συμ¬ 
βουλίου αυτού, που λαμβάνεται ομόφωνα. 

Άρθρο 12. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ή η συστατική πράξη 
του ορίζουν. 

2. Σε περίπτωση διάλυσης του ιδρύματος, για οποιοδήποτε λόγο, η 
περιουσία του περιέρχεται στο Δήμο Κομοτηνής, για την εκτέλεση των 
σκοπών που αναφέρονται στο άρθρο 2 του παρόντος οργανισμού και με 
τους όρους και υποχρεώσεις που αναφέρονται στο άρθρο 11 της συστα¬ 
τικής πράξης του ιδρύματος. 

Στην Υπουργό Πολιτισμού και στον Αναπλ. Υπουργό Οικονομικών, 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 7 Ιανουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΑΝΑΠΛ ΟΙΚΟΝΟΜΙΚΟΝ ΠΟΛΙΤΙΣΜΟΥ 

Γ. ΠΕΤΣΟΣ ΑΜΑΛΙΑ-ΜΑΡΙΑ (ΜΕΛΙΝΑ) 

ΜΕΡΚΟΥΡΗ 

■ - ♦ - 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1547 (2) 

I Ιολιτογράφηση του αλλοδαπού ΧΑΣΣΕΙΝ Αμπντέλ - Ουαχάμπ - Δημη- 
τρίου του Κασσέμ - Αχμέντ και άλλων 25 προσώπων. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 1547/7.1.1988 απόφαση του Υφυπουργού Εσωτερι¬ 
κών, έγινε δεκτή η από 19.9.1986 αίτηση πολιτογραφήσεως του αλλο¬ 
γενούς αλλοδαπού ΧΑΣΣΕΝ Αμπντέλ - Ουαχάμπ - Δημητρίου του 
Κασσέμ - Αχμέντ, για απόκτηση της Ελληνικής Ιθαγένειας. 

Με την αριθ. 31994/87 όμοια με την ίδια παραπάνω χρονολογία, 
έγινε δεκτή η από I 1.9.1986 αίτηση πολιτογραφήσεως της αλλογε¬ 
νούς αλλοδαπής ΒΑΜΒΑΚΑ Γίτκας συζ. Αποστόλη, για απόκτηση της 
Ελληνικής Ιθαγένειας. 

Με την αριθ. 19707/87 όμοια με την ίδια παραπάνω χρονολογία, 
έγινε δεκτή η από 14.8.1986 αίτηση πολιτογραφήσεως της αλλογε¬ 
νούς αλλοδαπής Μαρίας - Ρόζας Καγογιάν του Κρεκόρ, για απόκτηση 


της Ελληνικής Ιθαγένειας. 

Με την αριθ. 19303/87 όμοια με την ίδια παραπάνω χρονολογία, 
έγινε δεκτή η από 9.10.1986 αίτηση πολιτογραφήσεως του αλλογε¬ 
νούς αλλοδαπού Στυλιανού ΑΝΤΖΟΥΣ του Μιχαήλ, για απόκτηση της 
Ελληνικής Ιθαγένειας. 

Με την αριθ. 79825/87 όμοια με την ίδια παραπάνω χρονολογία, 
έγινε δεκτή η από 17.7.1987 αίτηση πολιτογραφήσεως της ομογενούς 
αλλοδαπής ΜΕΛΛΙΟΥ Μαρίας του Βασιλείου, για απόκτηση της Ελλη¬ 
νικής Ιθαγένειας. 

Με την αριθ. 80075/87 όμοια με την ίδιά παραπάνω χρονολογία, 
έγινε δεκτή η από 25.8.1987 αίτηση πολιτογραφήσεως της ομογενούς 
αλλοδαπής ΑΒΕΛΛΑ Φερενίκης συζ. Τζεννάρο το γένος Ιωάννη 
ΨΩΜΑ, για απόκτηση της Ελληνικής Ιθαγένειας. 

Με την αριθ. 71780/87 όμοια με την ίδια παραπάνω χρονολογία, 
έγινε δεκτή η από 5.12.1986 αίτηση πολιτογραφήσεως του ομογενούς 
αλλοδαπού (Κιούτ) Ιωσήφ Κιουτσουκμπουτρός του Νετζίπ, για από¬ 
κτηση της Ελληνικής Ιθαγένειας. 

Με την αριθ. 76375/87 όμοια με την ίδια παραπάνω χρονολογία, 
έγινε δεκτή η από 20.3.1987 αίτηση πολιτογραφήσεως της αλλογε¬ 
νούς αλλοδαπής Ζακελίνας ΤΕΚΙΝΗ συζ. Γεωργίου, για απόκτηση της 
Ελληνικής Ιθαγένειας. 

Με την αριθ. 71858/87 όμοια με την ίδια παραπάνω χρονολογία, 
έγινε δεκτή η από 4.11.1986 αίτηση πολιτογραφήσεως του αλλογε¬ 
νούς αλλοδαπού Νερμάλ - Τσαντ - Γερασίμου Ραττού του Χάνζα, για 
απόκτηση της Ελληνικής Ιθαγένειας. 

Με την αριθ. 73621/87 όμοια με την ίδια παραπάνω χρονολογία, 
έγινε δεκτή η από 10.2.1987 αίτηση πολιτογραφήσεως της ομογενούς 
αλλοδαπής ΚΑΥΚΑΛΟΥΔΗ Μαρίας του Λαζάρου, συζ. Βασιλ. 
ΚΟΤΤΑ, για απόκτηση της Ελληνικής Ιθαγένειας. 

Με την αριθ. 63893/87 όμοια με την ίδια παραπάνω χρονολογία, 
έγινε δεκτή η από 13.5.1987 αίτηση πολιτογραφήσεως της αλλογε¬ 
νούς αλλοδαπής Λίζας Βαφείδου συζ. Ιακώβου, για απόκτηση της Ελ¬ 
ληνικής Ιθαγένειας. 

Με την αριθ. 82531/87 όμοια με την ίδια παραπάνω χρονολογία, 
έγινε δεκτή η από 26.2.1987 αίτηση πολιτογραφήσεως του ομογενούς 
αλλοδαπού ΦΙΛΙΠΠΙΔΗ Κώστα του Χρήστου, για απόκτηση της Ελ¬ 
ληνικής Ιθαγένειας. 

Με την αριθ. 80492/87 όμοια με την ίδια παραπάνω χρονολογία, 
έγινε δεκτή η από 1.7.1987 αίτηση πολιτογραφήσεως του ομογενούς 
αλλοδαπού ΓΟΥΝΑΡΗ Παναγιώτη του Πολυδώρου, για απόκτηση της 
Ελληνικής Ιθαγένειας. 

Με την αριθ. 66598/87 όμοια με την ίδια παραπάνω χρονολογία, 
έγινε δεκτή η από 30.1.1987 αίτηση πολιτογραφήσεως του ομογενούς 
αλλοδαπού ΦΑΣΕΚΗ Μιχαήλ του Μιλτιάδου, για απόκτηση της Ελλη¬ 
νικής Ιθαγένειας. 

Με την αριθ. 78385/87 όμοια με την ίδια παραπάνω χρονολογία, 
έγινε δεκτή η από 5.3.1987 αίτηση πολιτογραφήσεως της αλλογενούς 
αλλοδαπής ΠΑΝΑΓΙΩΤΙΔΟΥ Αγγελικής συζ. Φαίδωνα, για απόκτηση 
της Ελληνικής Ιθαγένειας. . 

Με την αριθ. 80163/87 όμοια με την ίδια παραπάνω χρονολογία, 
έγινε δεκτή η από 24.3.1987 αίτηση πολιτογραφήσεως της αλλογε¬ 
νούς αλλοδαπής ΜΠΙΟΛΕΪ Μαρίας Τερέζας Κατερίνας, του Ανρύ, για 
απόκτηση της Ελληνικής Ιθαγένειας. 

Με την αριθ. 76775/87 όμοια με την ίδια παραπάνω χρονολογία, 
έγινε δεκτή η από 26.2.1987 αίτηση πολιτογραφήσεως του αλλογε¬ 
νούς αλλοδαπού Μηνά ΝΕΡΣΙΣΓΙΑΝ του Νουμπάρ-Νικολάου, για 
απόκτηση της Ελληνικής Ιθαγένειας. 

Με την αριθ. 79381/87 όμοια με την ίδια παραπάνω χρονολογία, 
έγινε δεκτή η από 22.1.1987 αίτηση πολιτογραφήσεως της ομογενούς 
αλλοδαπής ΠΑΠΑΦΑΚΛΗ Μαρίας του Δημητρίου, για απόκτηση της 
Ελληνικής Ιθαγένειας. 

Με την αριθ. 68290/87 όμοια με την ίδια παραπάνω χρονολογία, 
έγινε δεκτή η από 13.4.1987 αίτηση πολιτογραφήσεως του αλλογε¬ 
νούς αλλοδαπού Μπαχγκάτ ΜΙΧΑΗΛ του Ναϊρόζ, για απόκτηση της 
Ελληνικής Ιθαγένειας. 

Με την αριθ. 68118/87 όμοια με την ίδια παραπάνω χρονολογία, 
έγινε δεκτή η από 9.7.1987 αίτηση πολιτογραφήσεως του ομογενούς 
αλλοδαπού Κων/νου Μπαλάσκα του Δημητρίου, για απόκτηση της Ελ¬ 
ληνικής Ιθαγένειας^ 

Με την αριθ. 1615/87 όμοια με την ίδια παραπάνω χρονολογία, 
έγινε δεκτή η από 9.7.1987 αίτηση πολιτογραφήσεως της ομογενούς 
αλλοδαπής Βασιλικής Μπαλάσκα του Κων/νου, για απόκτηση της Ελ¬ 
ληνικής Ιθαγένειας. 

Με την αριθ. 67704/87 όμοια με την ίδια παραπάνω χρονολογία, 

έγινε δεκτή η από 27.1.1987 αίτηση πολιτογραφήσεως της αλλογε¬ 
νούς αλλοδαπής Τζιούν - Λορέϊν ΠΡΕΝΤΙΣ του Βΐκτωρα - Άρθουρ - 
Τσαρλς, για απόκτηση της Ελληνικής Ιθαγένειας. 

Με την αριθ. 68006/87 όμοια με την ίδια παραπάνω χρονολογία, 
έγινε δεκτή η από 5.12.1986 αίτηση πολιτογραφήσεως του αλλογε¬ 
νούς αλλοδαπού Ντέϊβιντ Νόρμαν Φάρροου του Γεωργίου, για από¬ 
κτηση της Ελληνικής .Ιθαγένειας. 

Με την αριθ. 69012/87 όμοια με την ίδια παραπάνω χρονολογία, 
έγιναν δεκτές οι από 1.10.) 986 αιτήσεις πολιτογραφήσεως των ομογε¬ 
νών αλλοδαπών ΓΙΛΕΚΟΥ Σταύρου του Σωτηρίου και της συζύγου του 
Αικατερίνης, για απόκτηση της Ελληνικής Ιθαγένειας. 

Με την αριθ. 68828/87 όμοια με την ίδια παραπάνω χρονολογία, 
έγιναν δεκτές οι από 1.7.1987 τρεις (3) αιτήσεις πολιτογραφήσεως των 
ομογενών αλλοδαπών ΕΥΑΓΓΕΛΟΥ Σοφίας συζ. Ηλία και των τέκνων 
της Σταυρούλας και Αθανασίου, για απόκτηση της Ελληνικής Ιθαγέ¬ 
νειας. 

Με την αριθ. 667 16/87 όμοια με την ίδια παραπάνω χρονολογία, 
έγινε δεκτή η από 3.9.1986 αίτηση πολιτογραφήσεως της αλλογενούς 
αλλοδαπής ΙΙΑΣΙΑΛΙΙ Λουΐζας της Μαρίας, συζύγου Χαριλ. ΜΟΥ¬ 
ΣΟΥΛΗ, για απόκτηση της Ελληνικής Ιθαγένειας. 

Αθήνα, 7 Ιανουάριου 1988 

Ο ΥΦΥΠΟΥΡΓΟΣ 

Γ. ΚΑΤΣΙΜΠΑΡΔΗΣ 
-+- 

Αριθ. Π11ΙΟ/ΑΙΛΑΠ/Γ/46097/ 2834 (3) 

Χαρακτηρισμός ως ιστορικού διατηρητέου μνημείου του «Παλατιού 
Τζανή» στο Σταυρό Ιθάκης. 

Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α'/26.7.85. 

β) Του άρθρου 52 του Ν. 5351/1932 «περί Αρχ/των». 

γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Την ΥΑ με αριθμ. ΥΠΠΟ/ΔΙΟΙΚ/Ο-Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «Με 
εντολή Υπουργού στο Γενικό Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους Προϊσταμέ¬ 
νους Δ/νσεων, Τμημάτων και Γραφείων της Κεντρικής Υπηρεσίας του 
Υπουργείου Πολιτισμού» (ΦΕΚ/548/τ.Β'/12.8.86). 

2. Το Π.Δ. 161/26.4.84 (ΦΕΚ 54/τ.Α'/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ - ΥΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνημείων 
Νοτιοδυτικής Ελλάδας με αριθμό 4/27.10.87, αποφασίζουμε: 

Χαρακτηρίζουμε ως ιστορικό διατηρητέο μνημείο, που χρειάζεται ει¬ 
δική κρατική προστασία σύμφωνα με τις διατάξεις του Ν. 1469/50, το 
«Παλάτι Τζανή» στο Σταυρό Ιθάκης, γιατί πρόκειται για αξιόλογο και 
αντιπροσωπευτικό δείγμα αρχιτεκτονικής της εποχής της Αγγλοκρα- 
τίας στα Επτάνησα, και ακόμη είναι σημαντικό για τη μελέτη της ιστο¬ 
ρίας της αρχιτεκτονικής στην περιοχή. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Δεκεμβρίου 1987 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


♦ 


Αριθ. 11045 (4) 

Παραχώρηση Κοινοχρήστων χώρων του συνοικισμού «Ραπεντώσας» 
στην Κοινότητα Ν. Μάκρης, Ν. Ανατ. Αττικής. 


Ο ΝΟΜΑΡΧΗΣ ΑΝΑΤ. ΑΤΤΙΚΗΣ 


Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
και το από 28.6.55 εκτελεστικό αυτού Β, Δ/γμα. 

2. Τις διατάξεις του Ν.Δ. 1147/72 «περί διοικήσεως της Μείζονος 
Πρωτευούσης» και το αριθμ. 733/72 εκτελεστικό αυτού Β. Δ/γμα. 

3. Τις διατάξεις του άρθρου 197 του αγροτικού Κώδικα, περί μετα- 
βιβάσεως της κυριότητας των κοινοχρήστων χώρων στις Κοινότητες ή 


Δήμους. 

4. Την αριθ. 340814/4677/11.5.77 διαταγή του Υπουργείου Γε¬ 
ωργίας, με την οποία επετράπη η παραχώρηση των κοινοχρήστων χώ¬ 
ρων και διαθεσίμων οικοπέδων αγροτικών οικισμών της περιφέρειάς 
μας στους οικείους Δήμους ή Κοινότητες. 

5. Την αριθ. Ε/19107/2514/26.7.73 απόφαση του Υπουργού Δη¬ 
μοσίων Έργων, περί διαθέσεως δημοσίων κτημάτων. 

6. Τα επίσημα (κυρωμένα) κτηματολογικά στοιχεία του συνοικισμού 
Ραπεντώσας συμπληρωματικής διανομής έτους 1951, στα οποία φαί¬ 
νονται οι αδιάθετες εποικιστικές εκτάσεις του παραπάνω συνοικι¬ 
σμού. 

7. Τη σχετική εισήγηση της Δ/νσης Γεωργίας, αποφασίζουμε: 

Παραχωρούμε στην Κοινότητα Νέας Μάκρης, στην οποία υπάγεται 

ο συνοικισμός Ραπεντώσας τις εκτάσεις: 

Δρόμοι χωρίς αριθμό έκταση 33.028 μ 2 . 

Περιμετρική ζώνη χωρίς αριθμό έκταση 11.501 μ 2 . 

Η κυριότητα και η νομή των παραπάνω εκτάσεων θα περιέλθει στην 
Κοινότητα Νέας Μάκρης από την ημερομηνία της μεταγραφής της 
απόφασης αυτής και ύστερα από τη δημοσίευσή της στην Εφημερίδα της 
Κυβέρνησης, σύμφωνα με τις διατάξεις του άρθρου 197 του Αγροτικού 
Κώδικα. 

Η απόφαση αυτή να δημοσιευθεί στην Εφημερίδα της Κυβερνή- 
σεως, 

Αγ. Παρασκευή, 22 Δεκεμβρίου 1987 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 

-♦- 

Αριθ. 11046 (5) 

Διόρθωση της 4357/π.ε./12.7.84 απόφασης του Νομάρχη Ανατ. Ατ¬ 
τικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Την αριθ. 3457/π.ε./12.7.84 απόφασή μοις με την οποία παρα- 
χωρήθηκαν στην Κοινότητα Γέρακα εκτάσεις 335 τ.μ. (πλατεία) και 
640 τ.μ. (δρόμος) που αντιστοιχούν στα τεμάχια 4600γ και 4600β, 
σύμφωνα με το από 31.5.83 διάγραμμα της ομάδας εργασίας του κτή¬ 
ματος Γέρακα. 

2. Την αριθ. 2200/Π.Ε/18.11.87 απόφασή μας με την οποία διορ¬ 
θώθηκαν τα κτηματολογικά στοιχεία του κτήματος Γέρακα διανομής 
έτους 1950, αποφασίζουμε: 

Διορθώνουμε την αριθ. 4357/π.ε./12.7.84 απόφασή μας, όσον 
αφορά το εμβαδό των τεμαχίων που μεταβιβάστηκαν στην Κοινότητα 
Γέρακα ως ακολούθως: το αριθ. 4600β τεμάχιο εκτάσεως 1570 τ.μ. 
(δρόμος) και το αριθ. 4600γ τεμάχιο εκτάσεως 310 τ.μ. (πλατεία), 
σύμφωνα με την αριθ. 2200/π.ε./18.11.87 απόφασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αγία Παρασκευή, 22 Δεκεμβρίου 1987 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 

- - + - 

Αριθ. ΙΓ. 9427 (6) 

Συγκρότηση Λιμενικής Επιτροπής λιμένα Κυλλήνης για την τριετία 
1988-1990. 

Η ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Το Β.Δ. 14/19 Ιανουάριου 1939. 

2. Την αρ. 44557/1915/78/29.11.78 κοινή Υπουργική Από¬ 
φαση. 

3. Την αρ. 44557/695/80/23.5.80 κοινή Υπουργική Από¬ 
φαση. 

4. Το άρθρο 19 του Ν. 1599/86. 

5. Το Ν. 3200/1955 και 

6. Την αρ. 57/1987 απόφαση του Κοινοτικού Συμβουλίου Κυλλή¬ 
νης, αποφασίζουμε: 

Α. Συγκροτούμε τη Λιμενική Επιτροπή Λιμένα Κυλλήνης για την 
τριετία 1988-1990 από τους: 

1. Προϊστάμενο της Λιμενικής Αρχής Λιμένα Κυλλήνης ή το νόμιμο 
αναπληρωτή του. 

2. Προϊστάμενο της Τελωνειακής Αρχής Λιμένα Κυλλήνης ή το νό¬ 
μιμο αναπληρωτή του. 

3. Γεώργιο Πυρομάλλη του Σπυρίδωνα, αλιέα, με αναπληρωτή το 
Διονύσιο Κωνσταντόπουλο του Αλεξίου, έμπορο, ως αντιπροσώπους της 
Κοινότητας Κυλλήνης. 

4. Ευστάθιο Ζαφειρόπουλο του Νικολάου, κτηματία, με αναπληρωτή 
το Γεράσιμο Βούλτσο του Σπυρίδωνα, κτηματία, ως αντιπροσώπους 
της Διοίκησης. 

Αντιπρόεδρο της πιο πάνω Επιτροπής ορίζουμε τον Προϊστάμενο της 
Λιμενικής Αρχής λιμένα Κυλλήνης. 

Β. Ορίζουμε ημερομηνία έναρξης ισχύος της παρούσας, την ημερο¬ 
μηνία κοινοποίησής της στους ενδιαφερομένους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πύργος, 16 Δεκεμβρίου 1987 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 
-♦-- 

Αριθ. 16650 (7) 

Κύρωση αναγκαστικού αναδασμού τμ/τος αγρ/τος «Χρυσόρραχη» Ν. 

Ιωαννίνων έτους 1985. 

Ο ΝΟΜΑΡΧΗΣ ΙΩΑΝΝΙΝΩΝ 


Έχοντας υπόψη: 

1, Τις διατάξεις των άρθρων: 

α. 33 του Ν. 674/1977 «Περί οιναδασμού της γης κ.λπ.». 

β. 6 του Α.Ν. 821/1948 «Περί αναδιανομής αγροτικών κτημάτων» 
που κυρώθηκε με το Ν.Δ. 1110/1949. 

γ. Το Β.Δ. 733/1969 «Περί μεταβιβάσεως αρμοδιοτήτων του 
Υπουργείου Γεωργίας στους οικείους Νομάρχες». 

2. Το φάκελο των στοιχείων του αναγκαστικού αναδασμού τμήματος 
αγρ/τος «Χρυσόρραχης» Ιωαννίνων έτους 1985 που κηρύχθηκε σε 
αναδασμό με την αριθ. ΥΕΒ 31168/4271/808/6.7.1962 απόφαση 
του Υπουργού Γεωργίας, αποφασίζουμε: 

Κυρώνουμε το νέο κτηματικό καθεστώς που διαμορφώθηκε με τον 
αναγκαστικό αναδασμό το έτος 1985, στην κτηματική περιοχή του 
τμήματος αγρ/τος «Χρυσσόραχης» Ιωαννίνων, όπως αυτό απεικονίζε¬ 
ται στους κτηματολογικούς πίνακες και διαγράμματα της περιοχής αυ¬ 
τής, που συνέταξε η οικεία Επιτροπή Αναδασμού. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Ιωάννινα, 21 Δεκεμβρίου 1987 
Ο Νομάρχης 
ΔΗΜ. ΟΙΚΟΝΟΜΟΥ 


♦ 


Αριθ. 17463 (8) 

Κύρωση αναδασμού αγροκτήματος Ζωοδόχου Πηγής Φαρσάλων, Ν. 

Λάρισας. 


Ο ΝΟΜΑΡΧΗΣ ΛΑΡΙΣΑΣ 


Έχοντας υπόψη: 

1) Τις διατάξεις του Ν. 3200/55 «περί διοικητικής αποκέντρωσης» 
και του ΒΔ 733/69 «περί μεταβίβασης αρμοδιοτήτων του Υπουργείου 
Γεωργίας στους οικείους Νομάρχες». 

2) Τις διατάξεις του άρθρου 15 παρ. 1 του Ν. 674/77. 

3) Τα κτηματολογικά στοιχεία του αναδασμού αγροκτήματος Ζωο¬ 
δόχου Πηγής Φαρσάλων, που μας διαβίβασε το Νομαρχιακό Γραφείο 
Τοπογραφικής Λάρισας με το αριθμ. Τ/2736/4.12.87 έγγραφό του, 
αποφασίζουμε: 

Κυρώνουμε το νέο κτηματικό καθεστώς, που διαμορφώθηκε μετά 
τον αναδασμό που έγινε στο αγρόκτημα Ζωοδόχου Πηγής Φαρσάλων 
το έτος 1982 και όπως αυτό απεικονίζεται στους κτηματολογικούς πί¬ 
νακες και τα τοπογραφικά διαγράμματα της περιοχής αυτής, που συνέ¬ 
ταξε η Επιτροπή Αναδασμού του παραπάνω αγροκτήματος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 14 Δεκεμβρίου 1987 
Ο Νομάρχης 
ΔΗΜ. ΚΟΥΚΟΥΛΑΚΗΣ 


Αριθ. 17794 (9) 

Ακύρωση απόφασης που αφορά τη διενέργεια εκούσιου αναδασμού στο 
συγκρότημα Χαλκιάδων-Φαρσάλων, Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1) Την αριθ. 11004/15.9.1983 απόφασή μας, με την οποία αποφα- 
σίσθηκε να γίνει εκούσιος αναδασμός στην περιοχή αγροκτήματος Χαλ¬ 
κιάδων-Φαρσάλων σε έκταση 11.000 τ.μ. 

2) Το γεγονός ότι δεν καθίσταται δυνατή ή έναρξη και η συνέχιση 
των εργασιών αναδασμού αγροκτήματος Χαλκιάδων, λόγω της μεγά¬ 
λης αντίδρασης των κτηματιών, παρά τις επανειλημμένες προσπάθειες 
της υπηρεσίας μας. 

3) Τις διατάξεις των άρθρων 4 και 6 Ν. 674/1977, που αναφέρο- 
νται στις προϋποθέσεις διενέργειας εκούσιου αναδασμού και στη διαδι¬ 
κασία έκδοσης της σχετικής απόφασης. 

4) Το περιεχόμενο του αριθ. 51302/10.12.1986 εγγράφου του 
Υπουργείου Γεωργίας, αποφασίζουμε: 

Ακυρώνουμε την 11004/15.9.1983 απόφασή μας, που δημοσιεύ- 
θηκε στο Φ.Ε.Κ. 2θ6/4.4.1984/τ.Β.' και αναφέρεται στη διενέργεια 
εκούσιου αναδασμού περιοχής αγροκτήματος Χαλκιάδων - Φαρσά¬ 
λων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 16 Δεκεμβρίου 1987 
0 Νομάρχης 
ΔΗΜ. ΚΟΥΚΟΥΛΑΚΗΣ 

-φ- 

Αριθ. 16795 > (10) 

Ακύρωση απόφασης που αφορά τη διενέργεια εκούσιου αναδασμού στο 
αγρόκτημα Δελερίων, Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 


Έχοντας υπόψη: 

1. Την αριθ. 722/26.1.1981 απόφασή μας, με την οποία αποφασί- 
σθηκε να γίνει εκούσιος αναδασμός στην περιοχή αγροκτήματος Δελε¬ 
ρίων. 

2. Το γεγονός ότι δεν καθίσταται δυνατή η έναρξη και η συνέχιση των 
εργασιών αναδασμού αγροκτήματος Δελερίων, λόγω της μεγάλης (αντί¬ 
δρασης των κτηματιών, παρά τις επανειλημμένες προσπάθειες της υπη¬ 
ρεσίας μας. 

3. Τις διατάξεις των άρθρων 4 και 6 Ν. 674/1977, που αναφέρο- 
νται στις προϋποθέσεις διενέργειας εκούσιου αναδασμού και στη διαδι¬ 
κασία έκδοσης της σχετικής απόφασης. 

4. Το περιεχόμενο του αριθ. 51302/10.12.1986 εγγράφου του 
Υπουργείου Γεωργίας, αποφασίζουμε: 

Ακυρώνουμε την 722/26.1.1981 απόφασή μας, που δημοσιεύθηκε 
στο Φ.Ε.Κ. 78/5.2.1981/τ.Β’ και αναφέρεται στη διενέργεια εκούσιου 
αναδασμού περιοχής αγροκτήματος Δελερίων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 16 Δεκεμβρίου 1987 
Ο Νομάρχης 
ΔΗΜ. ΚΟΥΚΟΥΛΑΚΗΣ 


♦ 


Αριθ. 17796 (11) 

Ακύρωση απόφασης που αφορά τη διενέργεια εκούσιου αναδασμού στο 
αγρόκτημα Δομένικου Ελασσόνας, Ν. Λάρισας. 


Ο ΝΟΜΑΡΧΗΣ ΛΑΡΙΣΑΣ 


Έχοντας υπόψη: 

1. Την αριθ. 8364/12.9.1979 απόφασή μας, με την οποία αποφα- 
σίσθηκε να γίνει εκούσιος αναδασμός στην περιοχή αγροκτήματος Δο¬ 
μένικου Ελασσόνας. 

2. Το γεγονός ότι δεν καθίσταται δυνατή η έναρξη και η συνέχιση των 
εργασιών αναδασμού αγροκτήματος Δομένικου Ελασσόνας, λόγω της 
μεγάλης αντίδρασης των κτηματιών, παρά τις επανειλημμένες προσπά¬ 
θειες της υπηρεσίας μας. 

3. Τις διατάξεις των άρθρων 4 και 6 Ν. 674/1977, που αναφέρο- 
νται στις προϋποθέσεις διενέργειας εκούσιου αναδασμού και στη διαδι¬ 
κασία έκδοσης της σχετικής απόφασης. 

4. Το περιεχόμενο του αριθ. 51302/10.12.1986 εγγράφου του 

Υπουργείου Γεωργίας, αποφασίζουμε: 

Ακυρώνουμε την 8364/12.9.1979 απόφασή μας, που δημοσιεύ- 
θηκε στο Φ.Ε.Κ. 383/17.4.1979/τ.Β’ και αναφέρεται στη διενέργεια 
εκούσιου αναδασμού περιοχής αγροκτήματος Δομένικου Ελασσόνας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 16 Δεκεμβρίου 1987 
Ο Νομάρχης 
ΔΗΜ. ΚΟΥΚΟΥΛΑΚΗΣ 

- ♦- 

Αριθ. ΕΣ 11915 (12) 

Συμμετοχή Κοινότητας Κρανέας στο Σύνδεσμο Ύδρευσης Δήμων Πρέ¬ 
βεζας - Φιλιππιάδας και λοιπών Κοινοτήτων Ν. Πρέβεζας. 

ΟοΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Την 11985/22.5.65 απόφασή μας «περί συστάσεως Συνδέσμου 
Ύδρευσης Δήμων Πρέβεζας - Φιλιππιάδας και λοιπών Κοινοτήτων Νο¬ 
μού Πρέβεζας ΦΕΚ 477/Β/30.6.65). 

2. Την 9/1987 απόφαση του Διοικητικού Συμβουλίου του Συνδέ¬ 
σμου, περί συμμετοχής της Κοινότητας Κρανέας στο Σύνδεσμο αυτό. 

3. Τις διατάξεις του άρθρου 177 παρ. 5 του Δ.Κ.Κ. (Π. Δ/γμα 76/ 
1985), αποφασίζουμε: 

Επικυρώνουμε την 9/1987 απόφαση του Διοικητικού Συμβουλίου 
του Συνδέσμου Ύδρευσης Δήμων Πρέβεζας - Φιλιππιάδας κ.λπ. Κοινο¬ 
τήτων Νομού Πρέβεζας, περί συμμετοχής της κοινότητας Κρανέας στον 
ανωτέρω σύνδεσμο με την υποχρέωση όπως εκπληρώνει όλες τις υπο¬ 
χρεώσεις που έχουν έναντι του Συνδέσμου και τα υπόλοιπα μέλη αυτού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πρέβεζα, 23 Νοεμβρίου 1987 
Ο Νομάρχης 
ΘΩΜΑΣ ΜΕΡΕΝΤΙΤΗΣ 

-♦- 

Αριθ. Ε. 9925 (13) 

Προσαρμογή του Ο.Ε.Υ. της Κοινότητας Πηγαδίων, Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Τις διατάξεις: 

α) Των άρθρων 1, 2, 4, 5 και 14 του Ν. 1586/86 «Βαθμολογική 
διάρθρωση των θέσεων του Δημοσίου, των Ν.Π.Δ.Δ. και των Ο.Τ.Α. 
και άλλες διατάξεις». 

β) Του άρθρου 12 του Ν. 1188/1981 «Περί κυρώσεως του κώδικος 


περί καταστάσεως προσωπικού Οργανισμού Τοπικής Αυτοδιοικήσεως» 
και 

γ) του Π.Δ/τος 37α/1987 «Μερική επέκταση διατάξεων που ισχύ¬ 
ουν για τους δημοσίους υπαλλήλους και τους υπαλλήλους των άλλων 
Ν.Π.Δ.Δ. και στους υπαλλήλους των Ο.Τ.Α. κ.λπ.». 

2. Την 30/1987 απόφαση του Κ.Σ. Πηγαδίων με την οποία προ¬ 
σαρμόζεται ο Ο.Ε.Υ. της Κοινότητας. 

3. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 5 του Ν. 1188/1981 που καταχωρήθηκε στο 2/1987 πρακτικό 
συνεδριάσεώς του, αποφασίζουμε: 

Εγκρίνουμε την 30/1987, απόφαση του Κοινοτικού Συμβουλίου 
Πηγαδίων, με την οποία προσαρμόζεται ο Ο.Ε.Υ. της Κοινότητας ώστε 
το άρθρο 2 αυτού να έχει ως εξής: 

Άρθρο 2ο 

Η Οργανική σύνθεση και διαβάθμιση του προσωπικού της Κοινότη¬ 
τας είναι η ακόλουθη. 

Κλάδος ΔΕ 

Κλάδος ΔΕΙ - Διοικητικού μία θέση με βαθμούς Γ' - Α'. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ξάνθη, 15 Δεκεμβρίου 1987 
Ο Νομαρχών Διευθυντής 
Γ. ΔΟΓΑΝΗΣ 

- 4 - 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(14) 

Στην αρ. ΔΒΜ ΟΙΚ 3500/Φ24-513/ΑΜΕ/30.10.87 απόφαση 
του Νομάρχη Μαγνησίας με την οποία χορηγήθηκε άδεια μεταλλευτι¬ 
κών ερευνών στο Μίνωα Κυπριάδη, που δημοσιεύθηκε στο ΦΕΚ 617/ 
τ.Β'/18.11.87 γίνονται οι πιο κάτω διορθώσεις: « 

α. Στη σελίδα 6277 και στην 4η σειρά αντί του εσφαλμένου: 

«Με την αριθμ. ΔΒΜ ΟΙΚ 4303/24-513....» τίθεται το σωστό: 

«Με την αριθμ. ΔΒΜ ΟΙΚ 3403/24-513...... 

β. Στη σελίδα 6277 και στην 20η έως 23η σειρά αντί του εσφαλμέ¬ 
νου: 

«Οι παραπάνω αζιμουθιακές συντ/νες αναφέρονται στο ΚΦΧ κλίμα¬ 
κας 1:100.000 με I = 39° 15' & Μ = 0° 45 - Ε = 8492,5 στρεμμ.» 
τίθεται το σωστό: 

«Οι παραπάνω αζιμουθιακές συντεταγμένες αναφέρονται στο ΚΦΧ 
ΒΟΛΟΣ, κλίμακας 1:100.000 με Ε = +39° 15’ & Μ = -0° 45’ Ε = 
8492,5 στρεμμ.». 

(Από τη Νομαρχία Μαγνησίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




